Boas eur e Breizh, en Emsav pergen, da ober dave da Istor Europa, dan darvoudoù bras o deus kemmet dremm ar bed, dal luskadoù politikel, lennegel, kevredigezhel o deus levezonet pe a levezon buhez hag emdroadur an denelezh.  Reizh-kenan eo evit pep den ha pep pobl en em savlechiañ er bed ha chom bepred digor da vuhez an dud hag ar pobloù all. Direizh eo avat dun den pe dur bobl klask gant e amezeion diazezoù diogel de labour, de vuhez ha de breder. Padal, dav eo anzav o deus Breizhiz, emsaverion pe get, damantet muioch betek-henn ouzh ar pezh a choarveze er-maez eus o bro, - eeun eo an arbenn : no deus ket fiziañs a-walch enno o-unan ; petra vat a challfe dont eus Breizh, eus an Emsav ?    An tech-se zo  ivez hini hon holl istorourion, broadel pe get. War daolenn Istor Europa o deus klasket pegañ amañ hag ahont bommoù eus Istor Breizh. Mevelion ar Challaoued, POCQUET, DURETELLE, REBILLON evit komz eus ar re goshañ hepken, o deus kemeret Istor Frañs da framm diogel ha klenket ennañ Istor Breizh. Lamet o deus al liamm diabarzh a oa etre an darvoudoù choarvezet e Breizh ha dre o stagañ ouzh darvoudoù kempredel gall, graet anezho diskouezadurioù rannvroel eus Istor Frañs. An istorourion vrogar evel LA  BORDERIE, DANIO, hag ar re o deus skrivet er bloavezhioù tremenet, o deus kemeret da ziogel ur framm na oa ket bepred ar framm gall, hogen na oa nepred an Emsav nag ar chevala istorek amparet gantañ.    Gwan bras an holl levrioù Istor Breizh skrivet e brezhoneg pe e galleg gant brogarourion zo bezañ klasket un hent estren dan Emsav. E derou ar chantved e lavared : Ar brezhoneg hag ar feiz zo breur ha choar e Breizh gant ar soñj e challe tonkad ar brezhoneg bezañ ispilhet ouzh tonkad ar feiz kristen  ha dre-se padout da viken evelti. Seurt deoliezh a guzhe e gwirionez laoskoni tud trechet mall ganto en em zidamall goude an emgann no deus ket bet ar galon da ren.    LA BORDERIE en deus diskouezet a-hed e oberoù kalonegezh, kadarnded ha haelded hon hendadoù. Evitañ e oa gouroned eus pennoù hor bro peogwir o doa dalchet bepred do enor, ar pezh no doa ket graet atav ar Challaoued, - ken ma tisoch ivez a-benn ar fin gant ar vrizhprederouriezh neo ket trechiñ a gont hogen mirout an « enor  », pezh en deus nebeut a dra da welout gant buhez ar Stad ha prederioù ar politikerezh.    Buhez ar Stad, renadur ar politikerezh zo anezho a-raok pep tra un heuliad kudennoù pleustrek da ziskoulmañ er bed fetis, boutin ha pemdeziek. Steuziet eo e Breizh seurt bed fetis ar politikerezh. Ha setu dres perak ez eas hon istorourion, ha meur a vrogarour do heul, da glask un diazez all en tremened, en dazont pe en dreistbed ; setu perak e tifourk o Istor Breizh e bed an enor, e bed ar feiz pa neo ket  e bed ar faltazi.    An holl anezho a ra evel pa vije an Emsav ur mennoz hepken a-zivout tonkad Breizh, ar mennoz eztaolet end-eeun gant al levr a skrivont ; evel pa ne vije ket eus an Emsav evel nerzh politikel tonket da eilpennañ an traoù er vro, evel derou ur gevredigezh politikel brezhon nevez, hag egin ar galloud riezel brezhon. Ha koulskoude, kaer e vo dezho klask istorourion Vreizh, neus nemet an Emsav a gement a ro dezho an diazez fetis ma lochont diwarnañ evit diorren ar bed istorek  brezhon.